《拟古》
宋代·张九成

少小有高志，思与古人亲。
二十学文史，三十穷典坟。
坐观世间学，抱火厝积薪。
此心虽炯然，不敢以告人。
君门深九重，欲陈谅何因。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。